text: Skypumpe, lyn, hagl og masser af regn - men ingen større skader
  07 juni 2017 kl. 03.52
  Tirsdag eftermiddag og aften oplevede mange i Syd- og Sønderjyllands voldsomt vejr i form af kraftig regn, torden og hagl, ligesom en skypumpe passerede ved Bedsted. Voldsomt og dramatisk så det ud - men skaderne er få og små.
  Kælderen på politigården i Esbjerg blev oversvømmet af kloakvand, der trængte op fra kloakken under det voldsomme regnvejr sidst på tirsdag eftermiddag, ligesom det skete flere andre steder i byen.
  På Fanø faldt der store hagl og ved Bedsted passerede en skypumpe (se video øverst) - alt sammen uden at anrette større skader. 
  - Vi har ingen meldinger om større problemer eller skader på grund af det voldsomme vejrs passage af området, men række steder var kørebaner og parkeringspladser oversvømmede, siger vagtchef Søren Strægaard, Syd- og Sønderjyllands Politi, onsdag morgen til TV SYD.
  Samme melding kommer fra vagtchef Hans Hoffensetz fra Sydøstjyllands Politi i Horsens.
  DMI har målt 3609 lyn over hele landet - og størstedelen i TV SYDs område:
  
  